**І. ПЪЛНО ОПИСАНИЕ НА ОБЕКТА НА ПОРЪЧКАТА, ВКЛЮЧИТЕЛНО ОСНОВНИ ХАРАКТЕРИСТИКИ:**

Възлагането на обществената поръчка има за цел да бъде сключен договор за изработване на проект за инсталиране на система за пожароизвестяване, доставка и монтаж на техническо оборудване, настройване, конфигуриране, пускане в експлоатация на системата за пожароизвестяване, тестване и предаване на системите на възложителя и обучение за работа със системата и за администрирането им в сградата на ДСХ „Възраждане" с административен адрес гр. Русе, ул. "Алеи Възраждане" № 86.

**Етапи и срокове за изпълнение на поръчката.**

* Етап 1. Проектиране и извършване на оглед на помещенията, противопожарно обследване на обектите, изготвяне и представяне за съгласуване с Възложителя на Технически проект и план-графика за дейностите по изграждането и пускането в експлоатация на монтираните съоръжения - до 15 календарни дни от датата на подписване на договора. Предоставянето на документацията и план-графика се осъществява чрез подписване на двустранен приемателно-предавателен протокол между Изпълнителя и отговорното лице от ДСХ „Възраждане" по договора. Съгласуването на документацията и план-графика се извършва от Възложителя в срок до 5 календарни дни от получаването им.
* Етап 2. Доставка на необходимите материали, съоръжения и оборудване, строителни и монтажни работи на новите съоръжения и оборудване до 30 календарни дни, считано от датата на подписване на протокола за приемане от Възложителя на представената и съгласувана техническа документация за изпълнение на работата по Етап 1. Приемането на дейностите по доставките и СМР се извършва с подписване на двустранен приемателно-предавателен протокол между Изпълнителя и отговорното лице от ДСХ „Възраждане" по договора.
* Етап 3. Пускови работи, включително необходимите тестове и настройки, извършване на 72-часова проба; провеждане на инструктаж относно условията за правилна и безопасна експлоатация на новоизградените съоръжения, и провеждане на обучение на отговорниците по договора от страна на Възложителя за работа с инсталираните централи и осигуряване на ръководство за работа с поставения модел централа е до 15 календарни дни, считано от датата на подписване на протокола за приемане от Възложителя на работата по Етап 2.

Гаранционен срок за изградената пожароизвестителна система и вложените при изпълнението части и материали- минимум 24 месеца, но не по-малък от предоставения от съответния производител.

В рамките на този срок след подадена заявка от възложителя за повреда, дефект или промяна в техническите характеристики на пожароизвестителните системи (проявили се по време на работа), изпълнителят е длъжен да реагира с дежурния си състав до 2 часа.

Констатираните неизправности в пожароизвестителните системи се отстраняват от Изпълнителя в срок до 24 часа от момента на получено писмено уведомление от Възложителя, който е одобрил оферта им, която е изготвена въз основа на констатираните повреди (заявена от Възложителя или по време на профилактичен преглед). След ремонта системата се въвежда в експлоатация със съответната гаранция. Сроковете се прилагат при условие, че Изпълнителят разполага с необходимите резервни части. Липсата на резервните части се декларира от Изпълнителя в срок до 24 часа след констатиране на повредата. Срокът за доставка на резервни части не може да бъде по дълъг от 15 календарни дни.

**ІІ. ТЕХНИЧЕСКИ УСЛОВИЯ ЗА ИЗПЪЛНЕНИЕ НА ПОРЪЧКАТА:**

Сградата на ДСХ „Възраждане" с административен адрес гр. Русе, ул. "Алеи Възраждане" № 86 е с четири жилищни етажа, партер и сутерен.

Обектите в сградата, които трябва да бъдат обхваната със системата за пожароизвестяване са:

**ПАРТЕР**

Кухненски блок- (топла кухня-130 кв.м., столова-172 кв.м.)

Кабинети (соц.раб., касиер-домакин, зав.АС, директор и калкуланти) - 5 бр. х 22 кв.м.

Физиотерапия - 27 кв.м.

Кабинети (фелдшер, психолог) - 2 бр. х 22 кв.м.

**ПЪРВИ ЖИЛИЩЕН ЕТАЖ**

Стаи с две легла - 20 бр.х 15 кв.м. Стаи с едно легло - 18 бр. х 12.5 кв.м.

Кабинет /ст.мед.сестра/ - 1 бр. х 27 кв.м. Всекидневна - 1 бр. х 72 кв.м.

Офиси - 2 бр. х 13.5 кв.м.

**ВТОРИ ЖИЛИЩЕН ЕТАЖ**

Стаи с две легла - 21 бр.х 15 кв.м. Стаи с едно легло - 18 бр. х 12.5 кв.м. Всекидневна - 1 бр. х 72 кв.м.

Офиси - 2 бр. х 13.5 кв.м.

**ТРЕТИ ЖИЛИЩЕН ЕТАЖ**

Стаи с две легла - 21 бр.х 15 кв.м. Стаи с едно легло - 18 бр. х 12.5 кв.м. Всекидневна - 1 бр. х 72 кв.м.

Офиси - 2 бр. х 13.5 кв.м.

**ЧЕТВЪРТИ ЖИЛИЩЕН ЕТАЖ**

Стаи с две легла - 20 бр.х 15 кв.м. Стаи с едно легло - 16 бр. х 12.5 кв.м. Кабинет (лекар) - 1 бр. х12.5 кв.м.

Манипулационна - 1 бр. х 27 кв.м. Кинезитерапия - 1 бр. х 72 кв.м. Офиси - 2 бр. х 13.5 кв.м.

**КОРИДОРИ**

4 бр. - (2.50м х 100м) - 250 кв.м.

2 бр.- (2.50м х 32м) - 80 кв.м.

**СТЪЛБИЩА**

2 бр. (1.15м х 50м) - 57.5 кв.м.

**ФОАЙЕТА**

4 бр. х 30 кв.м.

4 бр. х 33 кв.м.

2 бр. х 100 кв.м.

**СУТЕРЕН**

Бръснарница - 1 бр. х 15 кв.м. Работилница - 1 бр. х 80 кв.м.

Склад хранителни продукти - 2 бр. х 80 кв.м.

В предмета на настоящата поръчка се предвижда поставянето на:

1. Аналогово-адресируема пожароизвестителна централа 1 (една) на брой Пожароизвестителната централа следва да:

- Притежават мълниезащита за пожароизвестителни линии.

- Раполагат с възможности за настройка и тестване на пожароизвестителната система

- Разполагат с вградена клавиатура за управление на лицевия панел.

- Притежават вградено резервно акумулаторно захранване с автоматичен подзаряд и самоизключване на централата преди достигане на дълбок разряд на батериите. Акумулаторите да са 2 х 12V и да имат възможност за монтиране в кутията на централата.

- Имат възможност на лицевия панел да се сигнализират различните видове повреди - късо съединение в линията, прекъсната линия, повреда в акумулаторите, повреда в мрежовото захранване, обща повреда и др.

- Сигнализират за пожар чрез светлинна и звукова аларма.

- Да притежават вграден часовник, както и енергонезависим архив на регистрираните събития, с указване на типа и момента на настъпването им.

- Имат възможност за работа в режим "ден" и "нощ".

- Да имат инсталиран дайлър с възможност за автоматично набиране на минимум 3 телефонни номера.

- Имат възможност за комуникация по интерфейс тип RS232 с компютър, модем, принтер и др. периферни устройства.

2. Оптично-димни пожароизвестителни датчици.

Пожароизвестителите от този тип да са високонадеждни, снабдени с оптимизирана димна камера, да имат висока чувствителност и минимален риск от погрешни сработвания. Ефективно да са защитени срещу прах, насекоми, висока влажност. Да притежават електронна система за самокомпенсиране на замърсяванията и индикация при достигане на определена степен на замърсеност.

3. Стандартни основи за монтирането на съответните пожароизвестителни датчици.

4. Ръчни пожароизвестители на всички етажи, по пътя за евакуация. Резисторът в ръчните пожароизвестители да бъде подбран така, че при задействане централата да преминава директно в режим „Пожар П-ра степен".

5. Светлинно-звукови сигнализации за вътрешен монтаж на всички етажи: пластмасови, които да се ползват от Възложителя. Звуковите сигнализатори да са разположени така, че да осигуряват звуково ниво не по-ниско от 112 dB.

6. Светлинно-звукови сигнализации за външен монтаж на фасадите на сградите: метални.

Сигналът за пожар или повреда във всеки един случай трябва да се предава на определени от Възложителя абонати чрез телефонния дайлър на централата.

7. Проводници - от тип JB-Y (St)Y 2xl,00mm2

8. Кабелни канали – стандартни.

**ІІІ. ОРИЕНТИРОВЪЧНА СТОЙНОСТ НА ПОРЪЧКАТА**

Общата стойност на поръчката не може да надвишава 42 000.00 лв. (Четиридесет и две хиляди лева) със ДДС. В цената са включени всички дейности по изпълнение на настоящата поръчка.

**ІV. ИЗИСКВАНИЯ ЗА КАЧЕСТВО**

При извършване на дейностите по проектиране, доставка, монтаж, тестване и пускане в експлоатация на пожароизвестителната система да се спазят изискванията на действащите нормативни документи и стандарти в Република България и EN-CE стандарти (или еквиваленти), а именно:

- БДС EN 54-13:2005 (или еквивалент) - ,,Пожароизвестителни системи" Част 13 - Оценяване на съвместимостта на съставните части на системите.

- СД CEN TS 54-14:2006r. (или еквивалент) - ,,Пожароизвестителни системи" Част 14 - Указания за планиране, проектиране, инсталиране, въвеждане в експлоатация, използване и поддържане.

Всички използвани материали, при извършването на монтажните работи, трябва да бъдат оригинални, нови и неупотребявани, да отговарят на ISO, DIN, EN, БДС или еквивалент относно техническа експлоатация, пожаробезопасност, норми на безопасност и включване към електрическата мрежа, ако са от внос, да бъдат одобрени за ползване на територията на Република България и да са с качество, отговарящо на гаранционните условия на производителя, но не по-малки от изискванията на Възложителя.

Всички доставени материали, съоръжения и оборудване да бъдат придружени с пълна техническа документация, сертификати, изпитателни протоколи и други, необходими за въвеждане на съоръженията в експлоатация.

Преди доставката и монтажа да се изготви проект (съгласуван от Възложителя), който да съдържа графична част, технически проект, план-график за последователността на монтажните работи и план за безопасност и здраве.

Проектът да е съобразен с изискванията на Наредба № Iз 1971 за строително­ техническите правила и норми за осигуряване на безопасност при пожар (ДВ, бр. 96 от 2009 r., попр. ДВ, бр.17 от 2010 г.), където сградите и помещенията в зависимост от предназначението си се разделят на класове по функционална пожарна опасност съгласно изискванията.

Проекта да бъде изготвен и подписан от лице притежаващо пълна или частична проектантска правоспособност по електротехника, автоматика, съобщителна техника, вписан в регистъра на Камарата на инженерите в инвестиционното проектиране /КИИП/.

Изпълнението на поръчката ще е по проекта, като всички изменения по време на изграждането да бъдат отразени в чертежите, които да отразяват реално състоянието на пожароизвестителната система.

Всички видове дейности по монтажа на пожароизвестителната система да са съобразени с:

Изискванията на Възложителя, описани в настоящата техническа

спецификация;

- Инструкциите, определени от производителя;

- Всички наредби и стандарти в Република България във връзка с настоящата процедура по доставката и монтажа на пожароизвестителни системи;

- Техническото състояние за безопасно и надеждно ползване.

Мястото на поставяне на пожароизвестителната система ще се одобри от Възложителя.

Възложителят осигурява достъп на Изпълнителя до сградата на ДСХ ,,Възраждане" гр. Русе.

Монтажните работи на пожароизвестителната система да бъдат съобразени с инструкциите за монтаж, предписани от съответните производители. По време на монтажните работи да се съблюдава целостта на конструкцията на сградата и да се извършва естетическо оформление на монтажните отвори със съвременни материали, отговарящи на изискванията на норми и стандарти в Р. България. Командното табло да бъде монтирано на място, одобрено от Възложителя, при спазване изискванията на проекта, на височина, подходяща за наблюдение на дисплея и лесна работа с командните клавиши.